নিজস্ব প্রতিবেদন : প্লাস্টিকের দিম, ভেজাল ঘিয়ের পর এবার নকল দুধ। খাস কলকাতায় ধরা পড়ল নকল দুধ চক্র। নকল দুধ চক্রে জড়িত থাকার অভিযোগে বৈঠকখানা রোডের একটি বাড়ি থেকে গ্রেফতার করা হল তিন জনকে। অভিযুক্তরা নকল দুধ তৈরি করত বলে জানিয়েছে পুলিস। বাজেয়াপ্ত নকল দুধ
পুলিস সূত্রে খবর, ধৃতদের কাছ থেকে ৯টি ক্যানে ৩২১ লিটার দুধ, ৫ কেজি কেমিক্যাল পাউডার, ২২ কেজি অ্যারারুট ও ১১ কেজি গুঁড়ো দুধ উদ্ধার হয়েছে। এছাড়াও উদ্ধার হয়েছে নকল দুধ তৈরি করার বেশ কিছু  সরঞ্জাম। অভিযোগ, গরুর দুধে মেশানো হত ডিটারজেন্টও। এলাকাবাসীর দাবি
স্থানীয়দের অভিযোগ, বিভিন্ন খাটাল থেকে গোয়ালারা বড় বড় ক্যানে করে দুধ নিয়ে আসত ১৫৭ নম্বর বৈঠকখানা রোডের এই বাড়িতে। এখান থেকেই দুধ নিয়ে গিয়ে বিভিন্ন জায়গায় বিক্রি করা হত। বিহারের বাসিন্দা
জানা গিয়েছে, ধৃতরা সকলেই বিহারের বাসিন্দা। এই এলাকাতেই বাড়ি ভাড়া করে থাকত তারা। নকল দুধের কারবারের ঘটনায় তদন্ত শুরু করেছে মুচিপাড়া থানার পুলিস।